OpenLLM-France/wikimedia huggingface dataset:
# Suimanga gorjablau

El suimanga gorjablau (Cyanomitra cyanolaema) és un ocell de la família dels nectarínids (Nectariniidae).

## Hàbitat i distribució

Habita boscos i vegetació secundària de Sierra Leone, sud-est de Guinea, Libèria, Costa d'Ivori, Ghana, Togo, Nigèria, Camerun, l'illa de Bioko, Guinea Equatorial, el Gabon, República del Congo, nord i nord-est de la República Democràtica del Congo, oest i centre d'Uganda, Ruanda i oest de Kenya i cap al sud fins nord-oest i nord-est d'Angola, sud-oest, sud i est de la República Democràtica del Congo i nord-oest de Tanzània.

## Referències

* ↑ «Suimanga gorjablau». Cercaterm. TERMCAT, Centre de Terminologia. Rev. 15/12/2021(català)
# Apistogramma atahualpa

Apistogramma atahualpa és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 4,2 cm de longitud total.

## Distribució geogràfica

Es troba a Sud-amèrica: riu Amazones.

## Referències

* 1 2 «Apistogramma atahualpa» (en anglès). FishBase. Froese, Rainer; Pauly, Daniel (editors).

## Bibliografia

* Kullander S. O.: A taxonomic study of the genus Apistogramma (Regan, 1913), with a revision of the Brazilian and Peruvian species (Teleostei: Percoidei: Cichlidae). Bonner Zoologische Monographien Núm. 14 : 1-152. Any 1980.
* Römer, U. 1997. Diagnoses of two new dwarf cichlids (Teleostei; Perciformes) from Peru, Apistogramma atahualpa and Apistogramma panduro n. spp. Buntbarsche Bull. No. 182: 9-14.
# Unió Ciclista Internacional

La Unió Ciclista Internacional (francès: Union Cycliste Internationale, UCI) és la unió ciclista professional que regeix les competicions ciclistes en l'àmbit internacional. La seva seu central es troba a Aigle (Vaud). L'actual president és el francès David Lappartient.
L'UCI expedeix les llicències professionals als ciclistes i s'encarrega de fer complir les normatives, com per exemple en matèria de dòping. També s'encarrega de les classificacions de les curses i els sistemes de puntuació en diverses disciplines ciclistes, com ara el ciclisme de muntanya, el ciclisme en ruta o el ciclisme en pista, tant per a homes com per a dones, aficionats o professionals. També organitza els mundials de ciclisme en ruta (en els quals es competeix per seleccions en lloc de per equips), en diferents disciplines i categories. Els guanyadors d'aquests mundials tenen el dret de portar un maillot irisat especial durant l'any següent, i podran dur les mànigues i el coll del mallot de color irisat durant la resta de llurs carreres.

## Història

L'UCI va ser fundada el 14 d'abril del 1900 a París per les federacions ciclistes nacionals de Bèlgica, els Estats Units, França, Itàlia i Suïssa.
El 2004, l'UCI va construir un nou velòdrom de 200 metres al centre ciclista de nova construcció, al costat de la seva seu a Aigle.

### Presidents

| Nom | País | Presidència |
| Emile de Beukelaer | Bèlgica | 1900-1922 |
| Léon Breton | França | 1922-1936 |
| Max Burgi | Suïssa | 1936-1939 |
| Alban Collignon | Bèlgica | 1939-1947 |
| Achille Joinard | França | 1947-1958 |
| Adriano Rodoni | Itàlia | 1958-1981 |
| Luis Puig | País Valencià | 1981-1990 |
| Hein Verbruggen | Països Baixos | 1991-2005 |
| Pat McQuaid | Irlanda | 2005-2013 |
| Brian Cookson | Regne Unit | 2013-2017 |
| David Lappartient | França | 2017- |

## Copa del Món UCI i UCI ProTour

Des del 1988 fins al 2004, l'UCI va organitzar la Copa del Món UCI, una competició a temporada completa que comprenia gairebé totes les curses d'un dia més importants. El 2005, va ser substituïda per l'UCI ProTour, una competició que també inclou les grans voltes i altres curses per etapes i d'un dia,

## BTT

En el ciclisme de muntanya, els mundials de ciclisme de muntanya són la competició més important i prestigiosa de cada any. La Copa del Món UCI de ciclisme de muntanya és una sèrie de curses que se celebra anualment des del 1991.

## Vegeu també

* Campionats del món de ciclisme en ruta
* Copa del Món de ciclisme
* UCI World Tour
* Copa de les Nacions UCI sub-23
* Campionats del món de ciclisme en pista
* Copa del Món de ciclisme en pista
* Campionats del món de ciclocròs
* Campionats del món de ciclisme de muntanya
* Campionats del món de ciclisme de muntanya en marató
* Campionats del món de BMX
* Campionats del món de ciclisme urbà
* Centre mundial del ciclisme

## Referències

* ↑ «El francés David Lappartient, nuevo presidente de la UCI». mundodeportivo.com, 21-09-2017 [Consulta: 22 setembre 2017].

## Enllaços externs

* Lloc web oficial
# Rychaltice

Rychaltice és un poble, antiga comuna cadastral, a la part nord de la comuna de Hukvaldy, al Districte de Frýdek-Místek, a la regió de Moràvia-Silèsia, a Bohèmia, a la històrica Moràvia. Amb una superfície de 930.9746 ha, el 2001 el nombre d'habitants era de 712. La primera menció escrita és del 1394. Durant l'ocupació alemanya es deia Bartelsdorf i era un lloc de servei del castell de Hukvaldy. El nom Rychaltice va aparèixer el 1408. Es va incorporar a l'estat Hukval el 1570.
L'autopista D48 recorre Rychaltice.

## Referències

* ↑ «Dades» (en txec). Uir. Arxivat de l'original el 13 de novembre 2019. [Consulta: 13 novembre 2019].
* ↑ «Dades» (en texc). Czso. Arxivat de l'original el 18 de novembre 2020. [Consulta: 13 novembre 2019].
* ↑ Piotr Nowicki: Beskid Śląsko-Morawski. Warszawa: PTTK "Kraj", 1997, s. 146. ISBN 83-7005-387-4.
# Falciot cuaespinós de la Cotxinxina

El falciot cuaespinós de la Cotxinxina (Hirundapus cochinchinensis) és una espècie d'ocell de la família dels apòdids (Apodidae) que habita zones boscoses i obertes de Nepal, est de l'Índia, Myanmar, sud-est de la Xina, Hainan, Taiwan i Indoxina. En hivern arriba fins a la Península Malaia i Sumatra.
# Park Falls

Park Falls és una població dels Estats Units a l'estat de Wisconsin. Segons el cens del 2000 tenia 2.793 habitants.

## Demografia

Segons el cens del 2000, Park Falls tenia 2.793 habitants, 1.185 habitatges, i 718 famílies. La densitat de població era de 303,8 habitants per km².
Dels 1.185 habitatges en un 28,9% hi vivien nens de menys de 18 anys, en un 47,1% hi vivien parelles casades, en un 8,9% dones solteres, i en un 39,4% no eren unitats familiars. En el 35,2% dels habitatges hi vivien persones soles el 20,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,24 i el nombre mitjà de persones que vivien en cada família era de 2,88.
Per edats la població es repartia de la següent manera: un 23,4% tenia menys de 18 anys, un 6,2% entre 18 i 24, un 24,3% entre 25 i 44, un 22,3% de 45 a 60 i un 23,9% 65 anys o més.
L'edat mediana era de 42 anys. Per cada 100 dones de 18 o més anys hi havia 86,7 homes.
La renda mediana per habitatge era de 33.860 $ i la renda mediana per família de 42.930 $. Els homes tenien una renda mediana de 31.855 $ mentre que les dones 20.959 $. La renda per capita de la població era de 17.929 $. Aproximadament el 5,5% de les famílies i el 10,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Park Falls» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Park Falls». American Fact Finder. Oficina del Cens dels Estats Units, 12-01-2010.
# Rebel·lió de Tambov

La Rebel·lió de Tambov de 1919-1921 va ser un dels majors aixecaments de la pagesia contra els bolxevics durant la Guerra Civil Russa. Fou dirigida per un antic membre del Partit Social-Revolucionari, Aleksandr Antónov, pel que el moviment seria conegut més tard en la història soviètica com la Antónovsxina (Анто́новщина).
Es va desencadenar a causa de la cruenta política del comunisme de guerra. L'aixecament es va produir en els territoris de l'óblast (regió russa) de Tambov i en part de l'óblast de Vorónej. Una característica distintiva d'aquesta rebel·lió, entre moltes altres del moment, va anar que va estar comandada per una organització, la Unió de Camperols Treballadors (Soiuz Trudovikh Krestian), dirigida pel mateix Antónov. La serietat de l'aixecament va obligar a crear la Comissió Plenipotenciaria del Comitè Executiu Central Rus del Partit Bolxevic per a la Liquidació del Bandidatge en l'óblast de Tambov.
La rebel·lió va ser aixafada per unitats de l'Exèrcit Roig dirigides per Mikhaïl Tukhatxevski. La coordinació política de les operacions contra la rebel·lió va estar dirigida per Vladímir Antónov-Ovséienko. El famós mariscal Gueorgui Júkov va obtenir la seva primera condecoració combatent als rebels. La insurrecció fou de tal magnitud que calgué manar 30.000 soldats per a sufocar-la. L'exèrcit va emprar artilleria i trens armats per a combatre els camperols rebels. Fins i tot, sovint es van emprar armes químiques. Es van emplaçar diversos camps de concentració, on es va dur als familiars dels insurgents en qualitat d'ostatges. La rebel·lió es va haver apaivagat parcialment el 1921. Antónov va ser assassinat el 1922 quan se l'intentava arrestar.

## Referències

* ↑ Nicolas Werth, Karel Bartošek, Jean-Louis Panné, Jean-Louis Margolin, Andrzej Paczkowski, Stéphane Courtois. The Black Book of Communism: Crimes, Terror, Repression (en anglès). Harvard University Press, 1999. ISBN 0-674-07608-7.

## Vegeu també

* Rebel·lió de Kronstadt

## Enllaços externs

* (anglès) Programa de la Unió de Camperols i Treballadors Arxivat 2010-05-16 a Wayback Machine.
* (rus) Antonovixtxina: una abundància de documents històrics
# Múscul peroneal lateral curt

El múscul peroneal lateral curt o peroneal curt (Musculus fibularis brevis o peronaeus brevis) està situada a la porció externa de la cama, per sota del genoll. És de forma allargada i s'insereix a la part superior de la cara externa del peroné –en la regió mitjana i inferior–. Passa per darrere del mal·lèol extern del turmell i finalitza en la porció externa de la base del cinquè metatarsià. Quan es contrau, provoca l'abducció i rotació externa del peu.

## Notes

* ↑ En el Diccionari enciclopèdic de medicina apareix la denominació múscul peroneal lateral curt. El Termcat considera la denominació de múscul peroneal curt, en consonància amb la denominació llatina, musculus peronaeus brevis. I així apareix al Diccionari d'anatomia. Barcelona: Fundació Barcelona, 1993. 435 p. (Diccionaris terminològics) ISBN 84-88169-06-X

## Referències

* 1 2 3 4 «múscul». Diccionari enciclopèdic de medicina. Enciclopèdia Catalana, S.A. 1997-2010. Arxivat de l'original el 2012-10-02. [Consulta: 21 març 2015].
* ↑ Síntesis de anatomía humana para Fisioterapia y Kinesiología. Arxivat 2012-08-13 a Wayback Machine. Accés el 25 de març de 2012
* ↑ Músculos de la pierna. Facultad virtual de medicina. Accés el 25 de març de 2012
    Aquest article incorpora text de l'edició de l'Anatomia de Gray en domini públic.

## Galeria d'imatges

* Ossos de la cama dreta. Superfície anterior.
* Ossos del peu dret. Superfície dorsal.
* Músculs de la part anterior de la cama.
* Secció transversal a través de la part mitjana de la cama.
* Múscul peroneal lateral curt
* artèries poplítia, tibial posterior i peroneal.

## Enllaços externs

* LUC perb
* 20250702 al GPnotebook
* Figura anatòmica: 15:st-04 a Human Anatomy Online, SUNY Downstate Medical Center
* PTCentral Arxivat 2010-07-15 a Wayback Machine.
# Suimanga fosc

El suimanga fosc (Cinnyris fuscus) és un ocell de la família dels nectarínids (Nectariniidae).

## Hàbitat i distribució

Habita zones àrides i rocoses de l'oest i sud-oest d'Angola, cap al sud, a través de Namíbia i sud-oest de Botswana fins al nord-oest i nord de Sud-àfrica.

## Referències

* ↑ «Suimanga fosc». Cercaterm. TERMCAT, Centre de Terminologia. Rev. 15/12/2021(català)
# Aretxabaleta (Àlaba)

* No s'ha de confondre amb Aretxabaleta.
Aretxabaleta (basc) o Arechavaleta (castellà) és un poble pertanyent al municipi de Vitòria. Tenia 321 habitants en (2007). Forma part de la Zona Rural Sud-oest de Vitòria. Es troba a uns 554 msnm, a uns 2 kilòmetres al sud del centre de Vitòria. Les seves festes patronals se celebren el 24 de juny per Sant Joan.
Malgrat la seva proximitat no està encara unida a l'entramat urbà de la ciutat i conserva la seva personalitat. Tanmateix, segons el Pla General d'Ordenació Urbana 2001 es va preveure la construcció d'un nou barri al poble. La superfície construïda serà de 813.850 metres quadrats amb 2.210 nous habitatges, dels quals 188 unifamiliar aïllats, 416 unifamiliar adossats i 1.455 habitatges de protecció oficial.
El seu nom significa en basc lloc del roure ample. Hi ha una altra localitat del mateix nom a la veïna província de Guipúscoa. Aretxabaleta és un dels llogarets vells de Vitòria que van ser cedits en 1258 a la vila.

## Demografia

Evolució demogràfica :
| 2000 | 2001 | 2002 | 2003 | 2004 | 2005 | 2006 | 2007 |
| 333 | 326 | 338 | 331 | 326 | 327 | 324 | 318 |

## Referències

* ↑ «Web de l'Ajuntament de Vitòria». Arxivat de l'original el 2007-11-24. [Consulta: 5 desembre 2012].

## Enllaços externs

* Aretxabaleta a Enciclopèdia Auñamendi
# Rockford

«Rockford» té aquests significats:
# Falciot cuaespinós de les Filipines

El falciot cuaespinós de les Filipines (Mearnsia picina) és una espècie d'ocell de la família dels apòdids (Apodidae) que habita els boscos de les illes sud-orientals de les Filipines.
# Park City (Kentucky)

Park City és una població dels Estats Units a l'estat de Kentucky. Segons el cens del 2000 tenia 517 habitants.

## Demografia

Segons el cens del 2000, Park City tenia 517 habitants, 237 habitatges, i 142 famílies. La densitat de població era de 117,4 habitants/km².
Dels 237 habitatges en un 27% hi vivien nens de menys de 18 anys, en un 48,5% hi vivien parelles casades, en un 8,9% dones solteres, i en un 39,7% no eren unitats familiars. En el 37,6% dels habitatges hi vivien persones soles el 20,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,18 i el nombre mitjà de persones que vivien en cada família era de 2,91.
Per edats la població es repartia de la següent manera: un 21,3% tenia menys de 18 anys, un 7,2% entre 18 i 24, un 30,6% entre 25 i 44, un 22,2% de 45 a 60 i un 18,8% 65 anys o més.
L'edat mediana era de 40 anys. Per cada 100 dones de 18 o més anys hi havia 85 homes.
La renda mediana per habitatge era de 25.313 $ i la renda mediana per família de 36.042 $. Els homes tenien una renda mediana de 26.364 $ mentre que les dones 17.778 $. La renda per capita de la població era de 13.888 $. Entorn del 13,1% de les famílies i el 15,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Park City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Park City». American Fact Finder. Oficina del Cens dels Estats Units, 12-01-2010.
# Redant

Redant - Редант (rus) - és un khútor del krai de Krasnodar, a Rússia. Es troba a la zona de llacunes formades per la desembocadura del riu Kirpili. És a 28 km al nord-oest de Kalíninskaia i a 85 km al nord-oest de Krasnodar.
Pertany al khútor de Gretxànaia Balka.

## Enllaços externs i referències

* Aquest article conté dades geogràfiques extretes de Google Earth i el mapa de Rússia de Yandex.ru, accessible des d'aquest enllaç.
* Aiguamolls al costat de Redant Arxivat 2015-09-24 a Wayback Machine. a Panoramio
# Múscul peroneal anterior

El múscul peroneal anterior o peroneal tercer (musculus peronaeus tertius o fibularis tertius), és un petit ventre muscular que està situat en la part anterior i externa de la cama. Està innervat pel nervi peroneal profund (L5 i S1).
Té l'origen en el terç inferior de la cara anterior del peroné i la membrana interòssia. Segueix un camí descendent fins a formar un tendó que s'insereix en el dors de la base del cinquè metatarsià.
La seva acció fa possible la flexió dorsal del peu i també l'eversió d'aquest. L'eversió consisteix en l'elevació de la vora externa del peu de manera que la planta mira cap a fora. Aquest moviment el produeixen també el múscul peroneal lateral curt i el múscul peroneal lateral llarg.

## Notes

* ↑ En el Diccionari enciclopèdic de medicina apareix la denominació múscul peroneal anterior. El Termcat considera la denominació de múscul peroneal tercer, en consonància amb la denominació llatina, musculus peronaeus tertius. I així apareix al Diccionari d'anatomia. Barcelona: Fundació Barcelona, 1993. 435 p. (Diccionaris terminològics) ISBN 84-88169-06-X. El Termcat inclou la denominació peroneal anterior com una sinonímia complementària.

## Referències

* 1 2 3 4 5 «múscul». Diccionari enciclopèdic de medicina. Enciclopèdia Catalana, S.A. 1997-2010. Arxivat de l'original el 2012-10-02. [Consulta: 20 març 2015].
* ↑ Anatomía y movimiento humano: Estructura y funcionamiento. Accés el 4 de febrer de 2011.
    Aquest article incorpora text de l'edició de l'Anatomia de Gray en domini públic.

## Galeria d'imatges

* Els ossos del peu dret. Vista dorsal.
* Les beines mucoses dels tendons al voltant del turmell (vista lateral).
* Dors del peu. Dissecció profunda.
* Dors del peu. Dissecció profunda.

## Enllaços externs

* LUC pert
* -1288372144 al GPnotebook
* Figura anatòmica: 15:st-04 a Human Anatomy Online, SUNY Downstate Medical Center - "La cama: músculs"
* Fibularis+tertius al Diccionari d'eMedicine
* PTCentral Arxivat 2010-07-15 a Wayback Machine.
# Suimanga flamíger

El suimanga flamíger (Aethopyga flagrans) és un suimanga, per tant un ocell de la família dels nectarínids (Nectariniidae). Habita els boscos de Luzon i Catanduanes a les Filipines.

## Referències

* ↑ «Suimanga flamíger». Cercaterm. TERMCAT, Centre de Terminologia. Rev. 15/12/2021(català)
# Aqesri

Aqesri (àrab: اقصري, Aqṣrī; amazic estàndard marroquí: ⴰⵇⵚⵔⵉ, Aqṣri) és una comuna rural de la prefectura d'Agadir Ida-Outanane, a la regió de Souss-Massa, al Marroc. Segons el cens de 2014 tenia una població total de 4.128 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Rockhal

El Rockhal és una sala de concerts situada a Esch-sur-Alzette, al Gran Ducat de Luxemburg. Inaugurada el 23 de setembre de 2005, té una capacitat màxima de 6.500 persones, i està situada en l'antic emplaçament industrial de Belval. El Rockhal consta de diverses parts:
* La sala principal amb una capacitat màxima de 6.500 places de peu o 2.800 seients en una àrea de 2.625 m².
* El Club, un petit local, amb una capacitat màxima de 1.100 places de peu sobre una superfície de 560 m².
* «The Floor», situat al segon pis, té una capacitat de 200 places.
* El Centre de Recursos i Música amb sis sales d'assaig, un estudi d'enregistrament, un estudi de ball i un centre de documentació.
* El «Rockhalcafé», un bar i un restaurant, que també acull espectacles més petits.
El primer concert organitzat el 23 de setembre de 2005 va ser per The Prodigy i després Korn, l'endemà. [2] Depeche Mode es va presentar a la sala de concerts el 6 de maig de 2009 durant la seva gira Tour of the Universe per presentar el seu dotzè àlbum Sounds of the Universe, enfront d'una multitud de 6.000 persones.

## Vegeu també

* Aalt Stadhaus
* Den Atelier

## Referències

* ↑ «The Rockhal» (en anglès). rockhal.lu. Arxivat de l'original el 2015-10-22. [Consulta: 28 octubre 2015].
* ↑ «Main Hall» (en anglès). rockhal.lu. [Consulta: 28 octubre 2015].
* ↑ «Club» (en anglès). rockhal.lu. [Consulta: 28 octubre 2015].
* ↑ «The Floor» (en anglès). rockhal.lu. Arxivat de l'original el 2015-10-17. [Consulta: 28 octubre 2015].
* ↑ «Rockhal Studio» (en anglès). rockhal.lu. Arxivat de l'original el 2015-10-17. [Consulta: 28 octubre 2015].
* ↑ «Rockhalcafé» (en anglès). rockhal.lu. [Consulta: 28 octubre 2015].

## Enllaços externs

* Web oficial
# Tsar Tank

El Tsar Tank (en rus: Царь-танк), que significa "Rei dels tancs", també conegut com a Netopir (Нетопы́рь, ratpenat de Pipistrellus), Ratpenat, tanc de Lebedenko, màquina de Lebedenko, Mamut o Mastodont, era un inusual vehicle de guerra rus. Va ser desenvolupat per l'enginyer Nikolai Lebedenko durant la Primera Guerra Mundial, entre 1914 i 1915. Se li va ocórrer un tipus de "cuirassat terrestre", ja que va arribar a pesar 40 tones, en configuració de "tricicle" i aconseguia uns impressionants 17 km/h. Desafortunadament el cost va ser alt (250.000 rubles), de manera que es va cancel·lar la seva producció en sèrie. A més, va ser vulnerable davant de l'artilleria pesant.
La denominació de tanc li ha estat aplicada posteriorment, per analogia; no era pròpiament un tanc (tipologia de vehicle militar que encara no existia), perquè no utilitzava tracció d'eruga, sinó dues llandes de 9 m de diàmetre al capdavant, sustentades per una llanda d'1,5 m en la part posterior. Posseïa un canó de 150 mm, a una altura de 8 m, i era tripulat per 4 ocupants. Altres armes anaven muntades sota la plataforma principal.
El 1915 van començar una sèrie de problemes amb el seu trasllat, ja que la llanda del darrere no aconseguia evitar els obstacles com les llandes més grans. Va ser donat de baixa el 1917, quan va començar la revolució russa.

## En el cinema

Un model del Tsar Tank apareix en la seqüència de la massacre de la Primera Guerra Mundial en la pel·lícula de Serguei Eisenstein (1927), Octubre.

## Referències

* ↑ Zaloga, Steven J; Grandsen, James. Soviet Tanks and Combat Vehicles of World War Two. Arms and Armour Press, 1984, p. 27. ISBN 0-85368-606-8.

## Vegeu també

* Tanc
* Història del tanc
* Tsar Puixka
* Tsar Kólokol
* Coet N-1, conegut extraoficialment com a Tsar Raketa ("Rei dels coets")

## Enllaços externs

* Landships
* http://www.landships.freeservers.com/lebedenko_info.htm
* https://web.archive.org/web/19991125021854/http://www.geocities.com/MadisonAvenue/Boardroom/7104/tsar/tsar_tank_main.htm
# Estrató de Sidó

Estrató (en llatí Straton, en grec antic Στράτων) fou un rei de Sidó a Fenícia que es va destacar pel luxe i la voluptuositat amb la qual va voler competir amb el seu contemporani el rei Nicocles de Salamina (a l'illa de Xipre), segons Ateneu de Naucratis.
Alexandre el Gran, Ddesprés de la conquesta de Sidó el va deposar per haver fet costat a Darios III de Pèrsia i la corona donada a un jardiner reial de nom Abdalònim. Per un error apareix com a rei de Tir als escrits de Quint Curti Ruf i Diodor de Sicília.

## Referències

* ↑ 3.Straton a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 923-924
# Paul Barrère

Paul Barrère (Elna, Rosselló, 9 d'octubre de 1905 - 21 d'agost de 1978) fou un jugador de rugbi a 15 nordcatalà. Va jugar a la selecció de rugbi XV de França en la posició de segona línia. Ha jugat en els següents clubs:
* RC Toulon de 1926 a 1931. Va guanyar el campionat de França de rugbi XV de 1930-1931
* Aviron bayonnais
* FC Lourdes
Quan a la seva participació en competicions internacionals, va disputar el primer partit amb la selecció de França el 28 d'abril de 1929 contra la selecció de rugbi XV de d'Alemanya, i el seu darrer partit el 28 de febrer de 1931 contra la selecció de rugbi XV de Gal·les, en el Torneig de les Cinc Nacions.

## Referències

* ↑ Paul Barrère al web del RC Toulon
* ↑ Paul Barrère a ffr.fr

## Enllaços externs

* Paul Barrère a en.espn.co.uk